b"\n_START_ARTICLE_\nZoran Ho\xc4\x8devar\n_START_SECTION_\n\xc5\xbdivljenjepis\n_START_PARAGRAPH_\nZoran Ho\xc4\x8devar je od 1963 do 1965 \xc5\xa1tudiral na beograjski akademiji za likovno umetnost, nato pa od 1966 do 1967 na ALU v Ljubljani. Od 1983 je samostojni kulturni delavec. Pi\xc5\xa1e romane in dramska besedila. Ukvarja pa se tudi s slikarstvom.\n_START_SECTION_\nLiterarno delo\n_START_PARAGRAPH_\nNjegovi romani na ozadju zgodovinskih prelomov okoli 1991 pripovedujejo vsakdanje zgodbe malih ljudi; pri tem uporablja pogovorni jezik s \xc5\xa1tevilnimi vulgarizmi, duhovitostmi in ironi\xc4\x8dnimi vlo\xc5\xbeki (Porkasvet, \xc5\xa0olen z Brega)._NEWLINE_Leta 1998 je za roman \xc5\xa0olen z Brega prejel nagrado Kresnik._NEWLINE_Napisal je tudi ve\xc4\x8d dramskih besedil. Za tragedijo M' te ubu! je leta 2001 prejel Grumovo nagrado."